|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | РЕПУБЛИКА БЪЛГАРИЯНАЦИОНАЛНА ЗДРАВНООСИГУРИТЕЛНА КАСА |

Национална здравноосигурителна каса – РЗОК гр. Пазарджик, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-617 от 20.05.2016 година на Управителя на НЗОК,

#### ОБЯВЯВА КОНКУРС

**ЗА ДЛЪЖНОСТ МЛАДШИ ЕКСПЕРТ**

**(ЕДНА ЩАТНА БРОЙКА)**

в сектор „Лекарствена комисия и контрол на аптеки” към отдел „Договаряне, обработка и контрол на изпълнението на медицинска, дентална помощ и аптеки” с месторабота в гр. Пазарджик, при следните условия:

1. Минимални изисквания, предвидени в нормативните актове за заемане на конкурсната длъжност:

* образование: висше
* образователно - квалификационна степен : професионален бакалавър;
* професионален опит : не се изисква

или

* минимален ранг за заемане на длъжността: V младши

2. Специалности, по които е придобито образованието:

* Фармация.

3. Специфични изисквания за конкурсната длъжност: няма

4. Допълнителни изисквания за заемане на длъжността, съгласно утвърдена длъжностна характеристика:

- Притежаване на компютърни умения – Microsoft Word, Exсel, Internet;

- Да познава нормативната база, свързана с отпускането на лекарствени продукти, напълно или частично заплащани от НЗОК/РЗОК.

5. Начин за провеждане на конкурса:

- тест;

- интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС);
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* в случай, че кандидатът притежава съответния ранг за изпълнението на длъжността, представя заверено копие от служебна книжка;
* копие на документи удостоверяващи продължителността и областта на професионалния опит (при наличие на такъв);
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок след датата на публикуване на обявлението в сградата на РЗОК гр. Пазарджик, гр. Пазарджик, ул. 11август № 2, всеки работен ден от 9.00 до 12.00 часа и от 13.00 до 17.00 часа. Лице за контакт: Стоянка Жечева - главен експерт, тел. 034/402145.

Краен срок за подаване на документите до 13.06.2016 година включително.

8. Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК Пазарджик.

9. Описание на длъжността:

Участва в дейността на лекарствената комисия за експертизи в РЗОК при отпускане на лекарства по „Протокол за предписване на лекарствени продукти, заплащани от НЗОК/РЗОК”, обработва протоколи с режим на отпускане ІА, ІВ и ІС и въвежда данните в Интегрираната информационна система на НЗОК, заверява рецептурни книжки и попълва данни в регистъра за РК, изготвя справки и др..

10. Размер на основната заплата определена за длъжността минимална 420лв., максимална 1800 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.